Document ID: 32003D0380

Komisjoni otsus,
22. mai 2003,
millega tehakse erand Rootsile nõukogu direktiivist 64/433/EMÜ ja määratakse kindlaks värske liha tükeldamisel järgitavate tervishoiunõuetega samaväärsed tervishoiunõuded
(teatavaks tehtud numbri K(2003) 1635 all)
(EMPs kohaldatav tekst)
(2003/380/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/433/EMÜ värske liha tootmise ja turustamise tervishoiunõuete kohta, [1] viimati muudetud direktiiviga 95/23/EÜ, [2] eriti selle artiklit 13,
ning arvestades järgmist:
(1) Vastavalt nõukogu direktiivi 72/462/EMÜ [3] artikli 18 lõikele 3, viimati muudetud määrusega (EÜ) nr 1452/2001, [4] võeti 28. jaanuaril 1991 vastu otsus, millega lubatakse veise- ja searümpade soojana lõikamist eritingimuste täitmise korral teatavates Rootsi ettevõtetes.
(2) Rootsi ühines ühendusega 1. jaanuarist 1995. Seetõttu ei ole direktiiv 72/462/EMÜ enam sobivaks õiguslikuks aluseks soojana lõikamist lubavale otsusele. Seepärast tuleks uus otsus vastu võtta direktiivi 64/433/EMÜ alusel.
(3) Rootsi ametiasutused on 15. juuli 2002. aasta kirjaga esitanud komisjonile taotluse värske veise- ja sealiha tükeldamise puhul erandi lubamiseks direktiivi 64/433/EMÜ I lisa punktist 46 d. Käesolevas taotluses välja pakutud tervishoiunõuded on samaväärsed kõnesolevas lõikes sätestatud tervishoiunõuetega.
(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Olenemata direktiivi 64/433/EMÜ I lisa punktist 46 d, võib Rootsi lubada värske veise- ja sealiha tükeldamist vastavalt käesoleva otsuse lisas sätestatud nõuetele.
Artikkel 2
Käesolev otsus on adresseeritud liikmesriikidele.
Brüssel, 22. mai 2003

Labels: 0
18
17